SET ปิดเช้าลบ 0.44 จุด เซ่นแรงขายหุ้นใหญ่-รอผลประชุมเฟด
SET ปิดเช้าลบ 0.44 จุด แรงขายหุ้นใหญ่ฉุด นักลงทุนรอผลประชุมเฟด แนวโน้มช่วงบ่ายไซด์เวย์ให้แนวรับ 1,670 จุด แนวต้าน 1,685-1,690 จุด
SET ปิดเช้าลบ 0.44 จุด แรงขายหุ้นใหญ่ฉุด นักลงทุนรอผลประชุมเฟด แนวโน้มช่วงบ่ายไซด์เวย์ให้แนวรับ 1,670 จุด แนวต้าน 1,685-1,690 จุด
30 ม.ค. 2566

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่าตลาดหุ้นไทยเช่านี้ แกว่งตัวในกรอบแคบๆ เนื่องจากนักลงทุนยังรอการประชุมธนาคารกลางสหรัฐ (เฟด) กลางสัปดาห์นี้ และยังมีการประชุมธนาคารกลางหลายแห่ง ได้แก่ ธนาคารกลางอังกฤษ (BoE) ธนาคารกลางยูโร (ECB)
ขณะที่มีแรงขายกลุ่มแบงก์ โดยเฉพาะ KBANK กังวลการเติบโตในอนาคต ส่วน BBL มีแรงขายออกมาบ้างหลังจากเมื่อวันศุกร์ที่ผ่านมาราคาขึ้นมามาก ส่วนกลุ่มพลังงานปรับตัวลงตามทิศทางราคาน้ำมัน อีกทั้งนักวิเคราะห์ได้ Review งบการเงินไตรมาส 4/65 คาดว่าน่าจะแย่ หรืออาจทำได้เพียง Break Event จากเดิมที่คาดว่ามีกำไร
สำหรับแนวโน้มการลงทุนในช่วงบ่าย นายอภิชาติ คาดตลาดแกว่งไซด์เวย์บวก-ลบในกรอบจำกัดเพื่อรอผลประชุมเฟด 31 ม.ค.-1 ก.พ. โดยจะรู้ผลเช้าวันที่ 2 ก.พ.ตามเวลาไทย พร้อมให้แนวรับที่ 1,670 จุด แนวต้านที่ 1,685-1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BBL มูลค่าการซื้อขาย 1,573.24 ล้านบาท ปิดที่ 162.50 บาท ราคาไม่เปลี่ยนแปลง
KBANK มูลค่าการซื้อขาย 1,524.45 ล้านบาท ปิดที่ 147.00 บาท ลดลง 0.50 บาท
BANPU มูลค่าการซื้อขาย 1,293.94 ล้านบาท ปิดที่ 12.10 บาท ลดลง 0.20 บาท
ADVANC มูลค่าการซื้อขาย 969.13 ล้านบาท ปิดที่ 198.00 บาท ลดลง 2.00 บาท
DELTA มูลค่าการซื้อขาย 924.43 ล้านบาท ปิดที่ 890.00 บาท เพิ่มขึ้น 18.00 บาท